तीन माह पहले बनी सड़क में पैंचवर्क, मचा बवाल
जिला पंचायत में बुधवार को सामान्य सभा की बैठक हुई। टेडेसरा-कलडबरी और सोमनी-नवागांव का मुद्दा छाया रहा। तीन महीने ही हुए हैं, इन निर्माणों को हुए और यहां सैकड़ों जगह पेंचवर्क निकल आया है, रिपेयरिंग की नौबत आ गई है। इस पर पीडब्ल्यूडी की कार्यप्रणाली को लेकर सवाल उठ रहे हैँ। क्योंकि मामला करोड़ों की बनी सड़क की गुणवत्ता का है। इस पर अधिकारियों गोलमोल जवाब देते रहे। इसके अलावा फारेस्ट विभाग की गैर-मौजूदगी को लेकर सदन में निंदा प्रस्ताव लाया गया।
बताया गया कि अंबागढ़ चौकी इलाके में आदिवासियों के पेड़ों को नियमों को दरकिनार करते हुए काट दिया गया। इसमें जांच रिपोर्ट भी तैयार है। हर बार सभा में वन विभाग के अधिकारियों को इसके लिए बुलाया जाता है। लेकिन वे ध्यान नहीं देते। बुधवार की बैठक में नहीं आए। इसपर जनप्रतनिधियों में आक्रोश देखने को मिला। उन्होंने उनके खिलाफ निंदा प्रस्ताव लाया। इसके अलावा छुरिया में रेडी टू ईट मेंं कीड़े निकलने की खबरें आने के बाद कार्रवाई नहीं की। लोकल लेवल पर मामले को दबाने का प्रयास किया जा रह है। इस पर नेताओं ने महिला एवं बाल विकास विभाग के अधिकारियों पर भड़ास निकाली। सीधे तौर पर स्वास्थ्य से खिलवाड़ किया जा रहा है। फिर भी जिला प्रशासन की चुप्पी समझ से परे है।
सदन से शराब दुकानों का मुद्दा पूरी तरह से गायब
जिला पंचायत में कांग्रेसी नेताओं का दबदबा है। जिले और प्रदेश में शराबबंदी की मांग उठ रही है। शराब दुकानों की शिफ्टिंग का किया जा रहा है। ऐसे ज्वलंत मुद्दे को कांग्रेसियों ने सदन में ही नहीं रहा। जबकि प्रदेश स्तर पर कांग्रेस कमेटी ने इस पर साफ निर्देश दिए हैं। जिले स्तर पर कांग्रेसियों का यह रूख समझ से परे है। क्योंकि जिले के अलग-अलग क्षेत्रों से जनप्रतिनिधि जिला पंचायत में है।
जिला पंचायत उपाध्यक्ष सुरेंद्र दास वैष्णव ने कहा कि टेडेसरा-कलडबरी रोड का काम तकरीबन 18 करोड़ रुपए की लागत से किया जा रहा है। तीन महीने ही हुए है कि सड़क की गुणवत्ता खुलकर सामने आ रही है। पेंचवर्क कराने का काम निकल गया है। अधिकारियों से इसकी कई बार शिकायत की जा चुकी है। लेकिन कार्रवाई नहीं की जा रही है।
शिकायत के बाद भी गुणवत्ता पर ध्यान नहीं
सामान्य सभा
राजनांदगांव. जिपं अध्यक्ष, उपाध्यक्ष और सीईओ ने सुनी सदस्यों की बातें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva